Ssenga wamma kamunye aleeta amazzi g’ekyama? Kino nnakiwulira ku mikwano gyange. Nnyamba kuba sikyagenda mugga? Nze Mirembe
Mwana wange Mirembe ng’olabye n’ekizibu kino. Okusookera ddala, omukazi okufuna amazzi g’ekyama tekikwetaagisa ddagala lyonna wabula olina okubeera n’obwagazi ate nga n’omusajja gw’oli naye omwagala.
Bw’oba nga ekizibu kino waakatandika okukifuna, sooka weebuuze kwe kiva.
Gwe weegatta naye omwagala? Oba waliwo embeera endala ekulemesa okunyumirwa nga y’evaako obutabeera na mazzi ga kyama.
N’omusajja yennyini ayinza okuba nga takuteekateeka bulungi. Ekizibu kino bwe kigaana okuvaawo, genda mu ddwaaliro eddene weebuuze ku bakugu, wandiba n’endwadde y’ekikaba ekulemesa okufuna amazzi gano.
lug_Latn lug_Latn lug_Latn lug_Latn lug_Latn